open-index/open-wikipedia-markdown huggingface dataset:
Kakadu žltochochlatý

**Kakadu žltochochlatý** (*Cacatua sulphurea*) je druh papagája kakadu z rodu *[[Cacatua]]*. Druh opísal Johann Friedrich Gmelin ako *Psittacus sulphureus* v roku 1788. Sú známe štyri poddruhy: *C. s. sulfurea* (vyskytuje sa na ostrove Sulawesi, na blízkych ostrovoch Muna a Buton a na súostroviach Tukangbesi a Tanahjampea vo Floreskom mori); *C. s. abbotti* (ostrov Masakambing, ktorý je súčasťou súostrovia Masalembu v Jávskom mori); *C. s. parvula* (Nusa Penida a Malé Sundy); *C. s. citrinocristata* (ostrov Sumba v Malých Sundách). Introdukovaný bol do Singapuru, Hongkongu a na Taiwan. Historicky sa hojne vyskytoval v celom pôvodnom areáli, no jeho populácia silno poklesla, najmä v poslednej štvrtine 20. storočia. Hlavným dôvodom tohto poklesu sa stal neudržateľný lov pre obchod s klietkovými vtákmi, spoločne so stratou biotopov. Medzinárodná únia na ochranu prírody a prírodných zdrojov druh hodnotí ako kriticky ohrozený, od roku 2005 je zaradený aj na zoznam CITES (príloha I). Najväčšia populácia žije pravdepodobne na ostrove Sumba, ale aj tu nastal dramatický pokles (z približne 3 200 vtákov v roku 1992 na 563 vtákov v roku 2012). Významná populácia sa vyskytuje tiež na ostrove Komodo (ca 500 jedincov). Celková veľkosť populácie bola v roku 2016 odhadnutá na menej ako 3 000 jedincov.

Dospelé vtáky môžu dosiahnuť dĺžku približne 33 cm a hmotnosť približne 350 gramov. Sfarbenie je biele, pod krídlami a chvostom žlté, s výrazným žltým dopredu zahnutým chocholom na hlave. Pohlavia sú si podobné, no odlišujú sa farbou dúhovky, ktorá je u samcov čierna a u samíc červenohnedá. Zobák je čierny, končatiny šedé. Kakadu žltochochlatý sa vyskytuje v lesoch, na okrajoch lesov, v krovinatých oblastiach aj v obrábaných areáloch až do nadmorskej výšky 1 000 metrov. Vtáky žijú jednotlivo, v pároch alebo v malých skupinkách. Pred tým, než sa stal druh vzácnym, bolo možné pozorovať aj väčšie kŕdle. Potravu tvoria semená, bobule, ovocie, orechy a kvety, niekedy aj pestovaná kukurica a ryža. Rozmnožovanie prebieha medzi septembrom a októbrom (ostrov Sumba), hniezdi v dutinách stromov. Samica kladie až tri vajcia, ktoré inkubujú obaja rodičia približne 24 dní.

## Referencie

## Iné projekty

Kategória:Kakaduovité
Kategória:Kriticky ohrozené druhy
Kolderova komisia

**Kolderova komisia** bola rehabilitačná komisia ÚV KSČ pôsobiaca od septembra 1962 do apríla 1963. Nazvaná bola podľa komunistického funkcionára Drahomíra Koldera. Členmi komisie boli viaceré významné osoby 60. rokov, mimo iné aj Alexander Dubček, Jozef Lenárt, Bohuslav Laštovička, Lubomír Štrougal, Václav Prchlík. Významný vplyv na činnosť komisie však mal najmä prezident a prvý tajomník KSČ Antonín Novotný, ktorý všetky správy musel pred predložením strane schváliť.

Komisia prišla k záverom, že procesy s komunistami, ktoré sa uskutočnili v 50. rokoch 20. storočia boli vykonštruované a protizákonné. Napriek tomu, že celkovo komisia prispela k rehabilitácii asi 400 odsúdených osôb – komunistov, bola vo viacerých ohľadoch nedôsledná. Na rozdiel od predchádzajúcich prešetrovaní komisia rehabilitovala všetkých členov procesu so Slánským, zároveň však Rudolf Slánsky bol rehabilitovaný len právne a v rámci strany mu bolo naďalej vytýkaných viacero prešľapov proti straníckym normám. V politickej rovine komisia taktiež potvrdila proces s buržoáznymi nacionalistami, ktorému sa však v nadväznosti na Kolderovu komisiu koncom roka 1963 venovala aj tzv. barnabitská komisia.

Zodpovednosť za justičné omyly komisia zvalila najmä na politicky a stranícky mŕtve osoby (Alexej Čepička, Ladislav Kopřiva, Gustav Bareš). Ako následok Kolderovej komisie však muselo zo svojich funkcií odísť niekoľko významnejších komunistov, medzi inými napr. Karol Bacílek, Pavol David, či Bruno Köhler. Komisia zároveň prešetrila aj činnosť staršej – Barákovej komisie a jej závery uznala za chybné a jej predsedu Rudolfa Baráka za zodpovedného za jej výsledok.

## Referencie

## Pozri aj
* Politické procesy na Slovensku
* Zoznam osôb popravených z politických dôvodov v komunistickom Československu

## Externé odkazy
* úryvky z prejavov Kolderovej komisie 
* záverečná správa Kolderovej komisie

Kategória:Komunistická strana Česko-Slovenska
Kategória:Rehabilitácie vykonštruovaných procesov v Česko-Slovensku
Kategória:1962 v Česko-Slovensku
Kategória:1963 v Česko-Slovensku
Zahrady pod Hájem

**Zahrady pod Hájem** je národná prírodná rezervácia ev. č. 1036 na východnom okraji obce Velká nad Veličkou v okrese Hodonín. Oblasť spravuje AOPK ČR Správa CHKO Biele Karpaty.

## Ochrana
Predmetom ochrany je komplex kvetnatých karpatských lúk a lužných stepí s bohatou kvetenou a zverinou.

## Referencie


## Pozri aj
* Zoznam chránených území v okrese Hodonín
* Chránená krajinná oblasť Bílé Karpaty

## Iné projekty

## Externé odkazy
* Na stráke Cittadella.cz 
* Nature.hyperlink.cz 

## Zdroj

Kategória:Národné prírodné rezervácie v Česku
Kategória:Chránené územia v okrese Hodonín
Kategória:Chránená krajinná oblasť Biele Karpaty
Kategória:Lúky v Česku
Kategória:Velká nad Veličkou
Barnabitská komisia

**Barnabitská komisia** bola rehabilitačná komisia vytvorená predsedníctvom ÚV KSČ s cieľom prešetriť proces s tzv. slovenskými buržoáznymi nacionalistami, ktorý a konal v roku 1954. 

Hoci bolo Gustávovi Husákovi aj Ladislavovi Novomeskému po ich prepustení z väzenia navrátené členstvo v komunistickej strane, vylúčenie z ÚV KSČ z roku 1951 zostalo v platnosti a bolo dokonca na zasadnutí ÚV KSČ v apríli 1963 potvrdené. Obaja sa však obrátili na stranícke orgány (najmä samotné ÚV KSČ) so žiadosťou o plnú stranícku rehabilitácii a o prešetrenie samotnej existencie príčiny ich postihu. Odvolávali sa pritom na atmosféru obdobia kultu osobnosti a odvolali svoje sebakritiky, ktoré vyhlásili za vynútené. Ich prípad sa tak stal špecifický tým, že pre túto jedinú skupinu bola zriadená zvláštna komisia, ktorá mala prípad prešetriť.

Komisia bola ustanovená rozhodnutím z 26. júna 1963 na podnet predsedníctva ÚV KSS. Jej činnosť trvala až do konca roku 1963. Názov komisia dostala pre miesto jednaní jej členov – bývalý kláštor barnabitiek na Hradčanoch. Na čele komisie stál Jozef Lenárt, ktorý otázku buržoáznych nacionalistov riešil už aj v rámci Kolderovej komisie. Na jeseň 1963 sa ukázalo, že komisia sa zrejme odchýli od vyhlásení predchádzajúcich komisií. Z viacerých dôvodov v tomto období svoj zenit prežíval aj premiér Viliam Široký, ktorý sa tiež podieľal na procesoch proti tzv. buržoáznym nacionalistom. Prezident a stranícky vodca Antonín Novotný Širokého odmietol pre jeho prečiny podržať, čo viedlo k vzniku novej vlády. Na jej čelo sa 20. septembra 1963 postavil Lenárt, ktorého miesto člena a predsedu v komisii preto prebral Vladimír Koucký.

Komisia sa skladala z viacerých pracovníkov, mimo iných zúčastnil sa na nej aj historik Karel Kaplan. Jednotliví pracovníci boli zaradení a rozoberali pôsobenie odsúdených podľa časových úsekov – pred druhou svetovou vojnou, v priebehu druhej svetovej vojny, pred februárom 1948 a po februári 1948. Na jeseň 1963 sa ukázalo, že komisia sa zrejme odchýli od vyhlásení predchádzajúcich komisií a odsúdených rehabilituje.  Novotný, ktorý mal obavy zo smerovania komisie a z možného Husákovho mocenského vzostupu do komisie dosadil komunistov Bohuslava Laštovičku a Michala Sabolčíka, od ktorých podľa Kaplana pravdepodobne očakával zvrátenie smerovania komisie, čo sa im však nepodarilo. Závery komisie boli prerokované 18. a 19. decembra 1963 na zasadnutí ÚV KSČ, ktoré schválilo rezolúciu *O preskúmaní kritiky buržoázneho nacionalizmu vznesenej na IX. zjazde KSS*. Záver komisie viedol k rehabilitácii odsúdených (a medzitým právne amnestovaných) slovenských komunistov, medzi nimi najmä Gustáva Husáka, ale aj Ladislava Novomeského, Karola Šmidkeho, Vlada Clementisa, či ďalších.

## Referencie

 
## Pozri aj
* Politické procesy na Slovensku
* Zoznam osôb popravených z politických dôvodov v komunistickom Československu

Kategória:Komunistická strana Česko-Slovenska
Kategória:Rehabilitácie vykonštruovaných procesov v Česko-Slovensku
Kategória:1963 v Česko-Slovensku
Ján Cselényi

**Ján Cselényi** (* 25. marec 1877, Krížovany - † 21. jún 1935, Spišská Kapitula) bol vlastivedný pracovník, pedagóg, historik, profesor Učiteľského ústavu v Spišskej Kapitule v rokoch 1911 – 1935 .
Študoval v Prešove a na univerzite v Budapešti.
V rokoch 1911 – 35 bol profesorom dejepisu a slovenčiny v Učiteľskom ústave v Spišskej Kapitule. Organizoval a viedol spevokol ústavu a Samovzdelávací krúžok Sándora Petöfiho (neskôr Samovzdelávací kruh Jána Hollého).
 Zaoberal sa dejinami okolia Spišskej Kapituly, čo aj zúročil vo svojej monografii *Spišský hrad a okolie Spišského Podhradia* (Spišské Podhradie, 1931). Svoje články uverejňoval v regionálnych novinách a turistických časopisoch.
 V roku 1934 mu pápež Pius XI. udelil vyznamenanie Pro Ecclesia et Pontifice.

## Dielo
* Spišský hrad a okolie Spišského Podhradia'' (Spišské Podhradie, 1931)

## Referencie


Kategória:Slovenskí historici
Kategória:Slovenskí pedagógovia
Kategória:Osobnosti z Krížovian
Branislav Diďák

Plk. **Branislav Diďák** (*nar. 1972) je bývalý policajt, whistleblower o pomeroch a šikane policajtov v Policajnom zbore, v súčasnosti aktivista v oblasti komplexnej reformy Policajného zboru SR. Policajný zbor opustil na vlastnú žiadosť koncom roka 2017 na pozícii riaditeľa kynológie a hipológie Prezídia Policajného zboru PZ. Upozornil na zvláštne praktiky a ľudí, ktorí majú mať podchytených svojich policajtov následkom čoho na neho bývalý policajný prezident Tibor Gašpar podal trestné oznámenie. Naďalej s políciou aktívne spolupracuje ako súdny znalec.

## Whistleblower o pomeroch v PZ
Po skončení v PZ sa stal tvárou dobrovoľnej iniciatívy a verejne začal poukazovať na zastaralý systém riadenia polície. Už počas služby v zbore sa stretával s bývalými policajtmi, radovými ale aj na vysokých pozíciách, a začali sa organizovať ako záujmová skupina, ktorá chce priniesť ozdravenie systému (Za lepšiu políciu). V rozhovore pre *[[.týždeň]]* tvrdil, že “Robert Kaliňák si zasa políciu sprivatizoval a vytvoril z nej svoju SBS na potieranie protivníkov Smeru.” To potvrdzujú aj slová prokurátora Špirka, ktorý vystúpil na jeseň 2018 s podozreniami zneužívania finančných prostriedkov bývalým Ministrom vnútra Robertom Kaliňákom a bývalým ministrom financií Jánom Počiatkom pri obstarávaní IT služieb za 15 miliónov eur.

V septembri 2018 mediálne poukázal na prepojenia najvyšších zložiek polície na Nitrianske mafiánske podsvetie riadené Norbertom Bödörom. To sa potvrdilo na jeseň 2019. Bödör mal podľa správ získaných z Threemy Mariána Kočnera, spolu s Kočnerom, zneužívať na jeseň 2017 policajné zložky a špeciálne oddelenie NAKA na sledovanie širokej skupiny novinárov píšucim proti Mariánovi Kočnerovi.

V roku 2017/2018 absolvoval vzdelávací program Politická akadémia, ktorý organizuje IPEV.

## Iniciatíva Za lepšiu políciu
Dňa 24. Apríla 2019 predstavil Diďák balík opatrení obsiahnutých v reforme slovenskej polície pod názvom Polícia pre 21. storočie, ktorých cieľom má byť "transparentná, dôveryhodná a odborná polícia".

Iniciátorom reformy aj tlačovej konferencie je oficiálne Iniciatíva Za lepšiu políciu, ktorá združuje 20 odborníkov z radov Policajného zboru, hasičov, záchranárov a civilných zamestnancov ministerstva vnútra v rôznych jeho zložkách.Iniciatívu zastrešuje plukovník Branislav Diďák.

Reforma slovenskej polície je rozdelená ako reforma navonok a reforma dovnútra. Opatrenia smerom navonok majú zabezpečiť politickú nezávislosť policajtov, verejnú kontrolu výberu funkcionárov a zvýšenie dôveryhodnosti v políciu. Pri reforme smerom dovnútra ide o presné pravidlá kariérneho postupu policajtov, ich odmeňovanie podľa výkonnostných kritérií, primeraný plat policajtov a rovnosť pred zákonom, aby aj policajti boli postihovaní za rôzne priestupky.

## Referencie
Kambodžská ľudová strana

**Kambodžská ľudová strana** (v khmérčine គណបក្សប្រជាជនកម្ពុជា, doslovne **Kanakpak Pracheachon Kâmpuchéa**, skratka **KPK**) je kambodžská politická strana. V rokoch 19511991 fungovala ako **Kampučská ľudová revolučná strana** (v khmérčine គណបក្សប្រជាជនបដិវត្តន៍កម្ពុជា). Strana vznikla v roku 1951 ako krajne ľavicové hnutie. Od roku 1979 po oslobodení krajiny vietnamskou armádou od Červených Khmérov je nepretržite vládnucou stranou v Kambodži. Od roku 2015 na jej čele stojí súčasný kambodžský predseda vlády Hun Sen.

V roku 1991 sa pretransformovala na monarchistickú a viac reformistickú stranu. V prvých slobodných voľbách v krajine, ktoré prebehli v roku 1993 pod dohľadom OSN, získala KPK 38,2 % hlasov a skončila druhá za víťazným FUNCINPECom, s ktorým ale nakoniec zložila vládnu koalíciu a Hun Sen sa stal druhým predsedom vlády. V roku 1997 vykonal Hun Sen a KPK ozbrojený prevrat voči členom FUNCINPECu a uchopil všetku moc v krajine. Od roku 1997 strana vyhrala všetky voľby v krajine a vládne sama, pričom medzinárodné spoločenstvo nepovažuje volebný systém v Kambodži za demokratický a slobodný. Je považovaná za autoritársku a populistickú stranu, ktorej líder Hun Sen perzekvuje svojich politických oponentov.

## Volebné výsledky
### Voľby do [[Národné zhromaždenie (Kambodža)|Národného zhromaždenia Kambodže]]

## Referencie


Kategória:Politické strany v Kambodži
Kategória:Organizácie založené v 1951
Kategória:Komunistické strany
Gaudeamus igitur

**Gaudeamus igitur** (incipit, doslova *radujme sa teda*, pôvodný názov **De brevitate vitae** – *o krátkosti života*) je neoficiálna študentská hymna. Často sa spieva pri rôznych akademických príležitostiach. Pôvodne išlo o pijanskú pieseň, ktorá ironicky oslavuje (predovšetkým erotické) radosti študentského života a mladosti. Pritom je spievaná na veľmi vážnu a vznešenú melódiu. Melódia vznikla v trinástom storočí, zrejme v prostredí Bolonskej univerzity. Text je v latinčine s niektorými germanizmami, je vagantského pôvodu, definitívnu verziu vytvoril ale až nemecký študent teológie Christian Wilhelm Kindleben a publikoval ju v roku 1781. Existuje množstvo textových verzií, z desiatich slôh sa bežne spievajú len niektoré.

Túto pôvodnú melódiu použil ako motív napríklad Bedřich Smetana vo svojom „Pochode študentských légií“ z roku 1848.

## Noty a text

\relative a' {
 \time 3/4
 \key a \major
 \repeat volta 2 { a8. e16 e4 a fis8. fis16 fis2 gis8 a b4 gis a8( cis) a4 r }
 \bar "||"
 gis8. a16 b4 b cis8. a16 b4 b gis8. a16 b4 b cis8 a b4 b
 a8. gis16 fis8( d') cis( b) cis4( b) a^\fermata
 a8 gis fis8( d') cis( b) e2( gis,4) a2 r4
 \bar "|."
 }
\addlyrics {
 Gau -- de -- a -- mus i -- gi -- tur,
 iu -- ve -- nes dum su -- mus,
 post iu -- cun -- dam iu -- ven -- tu -- tem
 post mo -- les -- tam se -- nec -- tu -- tem
 nos ha -- be -- bit hu -- mus,
 nos ha -- be -- bit hu -- mus.
 }


## Iné projekty

## Externé odkazy
* Text skladby ''Gaudeamus igitur'' v niekoľkých jazykoch, s informáciami a nahrávkami

## Zdroj

Kategória:Piesne
Kategória:Latinské výroky
Búrová

**Búrová** je národná prírodná pamiatka ev. č. 1037 juhozápadne od obce Suchov v okrese Hodonín. Oblasť spravuje AOPK ČR Správa CHKO Biele Karpaty.

## Ochrana
Predmetom ochrany je ojedinelý výskyt kýchavice čiernej (*Veratrum nigrum*) na Morave a ochrana prirodzených spoločenstiev karpatských lúk.

## Referencie

*

## Pozri aj
* Zoznam chránených území v okrese Hodonín
* Chránená krajinná oblasť Biele Karpaty

## Iné projekty

## Externé odkazy
* Na stránke nture.cz 

Kategória:Národné prírodné pamiatky v Česku
Kategória:Chránené územia v okrese Hodonín
Kategória:Chránená krajinná oblasť Biele Karpaty
Kategória:Lúky v Česku
Kategória:Suchov
Theodosiopolis

**Theodosiopolis** (gréckym písmom Θεοδοσιόπολις) alebo **Theodosioupolis** (iné prepisy: **Theodosiúpolis**, **Theodosiupolis**; gréckym písmom Θεοδοσιούπολις) môže byť niektoré z nasledujúcich historických miest (nazvaných po niektorom cisárovi nesúcom meno Theodosius):

* v Arménii, pozri Erzurum
* v Mezopotámii, pozri Raʾs al-Ajn
* v dnešnom Turecku:
** dnešný Barbaros, pozri Panion
** v Mýzii, pozri Perperéné
* v Egypte:
** v dolnom Egypte, sídlo titulárneho katolíckeho biskupa, pozri Theodosiopolis v Arkádii
** v dolnom Egypte, pozri Tebtunis
** v hornom Egypte, pozri Hebenu

## Referencie
Oszkár Világi

**Oszkár Világi** (* 17. apríl 1963, Dunajská Streda) je slovenský právnik, veľkopodnikateľ, manažér, liberálnodemokratický ponovembrový politik, účastník Nežnej revolúcie.

## Životopis
Je absolventom Právnickej fakulty Univerzity Komenského v Bratislave, pracoval ako notár v Dunajskej Strede. V novembri 1989 bol spoluzakladateľom liberálnej politickej strany Maďarská nezávislá iniciatíva, od 31. januára 1990 bol kooptovaný ako poslanec Snemovne ľudu, od prvých slobodných volieb bol opätovne poslancom, neskôr podpredsedom ústavnoprávneho výboru Snemovne ľudu. Bol podporovateľom reformnej politiky Mariána Čalfu. Po volebnom neúspechu Maďarskej nezávislej iniciatívy v roku 1999 sa stal spolumajiteľom advokátskej kancelárie, majetkovoprávnym, investičným a reštrukturalizačným poradcom veľkých domácich i zahraničných firiem. Podnikal v poľnohospodárstve a potravinárstve. Od roku 2003 bol členom najvyššieho vedenia petrochemického podniku Slovnaft, od roku 2006 je jeho generálny riaditeľ, člen vedenia nadnárodnej spoločnosti MOL a majiteľ futbalového klubu DAC Dunajská Streda. Slúži ako honorárny konzul Ománu na Slovensku.

## Referencie

 

Kategória:Slovenskí podnikatelia
Kategória:Slovenskí manažéri
Kategória:Slovenskí politici
Kategória:Slovenskí právnici
Kategória:Slovenskí advokáti
Kategória:Slovenskí notári
Kategória:Politici VPN
Kategória:Poslanci Snemovne ľudu Federálneho zhromaždenia
Kategória:Absolventi Právnickej fakulty Univerzity Komenského v Bratislave
Kategória:Slovenské osobnosti maďarského pôvodu
Kategória:Osobnosti z Dunajskej Stredy
Vojenské ústredie

**Vojenské ústredie** alebo **Vojenské ústredie Slovenskej národnej rady** bola utajená resp. paralelná veliteľská štruktúra na Veliteľstve pozemného vojska v Banskej Bystrici s vedomím exilového prezidenta ČSR E. Beneša vybudovaná plukovníkom J. Golianom a jeho dôverníkmi na konšpiratívne organizovanie príprav povstania proti režimu Slovenského štátu.

## Členovia Vojenského ústredia
; Veliteľ
* od apríla 1944 plukovník J. Golian

; Ďalší členovia
* A. Cyprich, dôstojník z povolania
* M. Ferjenčík, dôstojník z povolania
* J. Marko, dôstojník z povolania
* J. Nosko, dôstojník z povolania
* M. Polák, záložný dôstojník
* M. Vesel, dôstojník z povolania

## Práca Vojenského ústredia
Ústredie vybudovalo konšpiratívnu sieť vo vojenských posádkach, vykonávalo utajené logistické operácie na zaistenie a sústredenie zásob, pripravovalo operačné plány a spolupracovalo s civilnými ilegálnymi zložkami a orgánmi odboja - najmä so SNR, s partizánskym hnutím a so spravodajskými skupinami vojenských orgánov tzv. Dočasného štátneho zriadenia v Londýne. Po prevzatí kontroly nad Veliteľstvom pozemného vojska vydal 29.8.1944 večer veliteľ Vojenského ústredia J. Golian konšpirujúcim vojenským veliteľom dohovorený signál/heslo "Začnite s vysťahovaním" na začatie vojenských povstaleckých aktivít na celom území Slovenska. Táto udalosť sa pokladá za dátum vypuknutia Slovenského národného povstania. 

## Referencie


Kategória:Druhá svetová vojna
Kategória:Slovenské národné povstanie
Pobeda

**Pobeda** (po rusky a bulharsky doslova *víťazstvo*) môže byť:

* ruská značka hodiniek, pozri Pobeda (hodinky)
* ruská loď z Rusko-japonskej vojny, pozri Pobeda (loď)
* sovietsky osobný automobil, pozri GAZ M20 Pobeda
* ruská balistická strela, pozri R-5 Pobeda
* skrátený názov ruskej leteckej spoločnosti, pozri Aviakompanija Pobeda
* bulharský podnik vyrábajúci sladkosti, pozri Pobeda (bulharský podnik)
* partizánsky oddiel brigády Za slobodu Slovanov na Slovensku, pozri Pobeda (partizánsky oddiel)
* samostatný partizánsky oddiel na Slovensku, pozri Pobeda (samostatný partizánsky oddiel)
* názov mnohých geografických objektov

## Pozri aj
* Ostrov Pobedy (Antarktída)
* Park Pobedy
Metternichovský absolutizmus

**Metternichovský absolutizmus**  alebo **Metternichov absolutizmus** bol konzervatívny vládny systém v habsburskej monarchii v období 1815 - 1848.

## Charakteristika obdobia
Bol to svojho druhu systém policajného štátu, pomenovaný podľa jeho spolutvorcu Clemensa W. L. Metternicha, od r. 1809 ministra zahraničia, od r. 1821 kancelára, jedného z diplomatických tvorcov tzv. Svätej aliancie z roku 1815. Metternichovský systém, kde úlohy vlády plnila tzv. štátna konferencia, odmietol liberalizačné črty jozefínskych reforiem a presadzoval hodnotové ideály a ideové princípy Svätej aliancie:
* monarchistický legitimizmus a paternalizmus
* jednotu dynastie a cirkvi
* antiliberalizmus
* antinacionalizmus.
Počas Metternichovho absolutizmu sa zaviedol režim osvedčovania štátnopolitickej lojality zabezpečovaný aparátom tajnej polície, odstránil autonómiu univerzít, cenzuroval publikácie a verejné prejavy, dôslednou kontrolou a reglementáciou verejnej činnosti vyvolával zdanie všadeprítomnosti štátu a cisára ako záruky pokojných, sociálne i politicky zakonzervovaných a usporiadaných pomerov v akoby apolitickej spoločnosti. V tomto období sa vytvorila a upevnila stredná meštianska vrstva a vykryštalizovali sa základy jej životného štýlu (v umení to bolo obdobie biedermeieru), ktorý pretrval do konca 19. storočia. Obdobie metternichovského absolutizmu tvorí historický rámec a definuje vonkajšie politické podmienky vývinu slovenského národného obrodenia najmä v jeho II. a III. fáze (kollárovská generácia, štúrovská generácia). Zdanlivá stabilita tohto systému sa zrútila počas revolúcií v celej monarchii v r. 1848 a vzápätí nastúpil Bachov absolutizmus. Metternich sa po odvolaní cisárom utiahol do Anglicka. 

## Referencie


Kategória:Politika
Kategória:História
Kategória:Formy vlády
Kategória:Politika Rakúskeho cisárstva
Armenia

**Armenia** môže byť:
*zastarano: Arménsko
*sídlo:
**mesto v Kolumbii, hlavné mesto departmentu Quindio, pozri Armenia (Kolumbia)
**mesto v Kolumbii v departmente Antioquia, pozri Armenia (Antioquia)
**obec v Belize, v okrese Cayo, pozri Armenia (Belize)
**obec v Salvadore, v departmente Sonsonate, pozri Armenia (Salvador)
*plavidlo:
** britský parník spustený v 1895 potopený počas prvej svetovej vojny roku 1915, pozri SS Armenia
** sovietska dopravná loď triedy Adžaria, spustená v 1928, potopená počas druhej svetovej vojny v 1941, pozri Armenia (1928)
*planétka, pozri: 780 Armenia
Fanda

**Fanda** môže byť:
*česká domácka podoba mena František, pozri František
*nesprávne: fanúšik
Pista

**Pista** môže byť:
*pôvodne: cesta na Sahare, pozri cesta a Sahara
*zriedkavo: dráha, stopa
*v športe: pretekárska dráha (najmä na štadióne) 
*okraj (obruba) cirkusovej manéže s miernym sklonom dovnútra, pozri pista (manéž)
*staršie: vzletová a pristávacia dráha

## Zdroje
* pista. In: 
* pista. In:
Mikuláš Jančura

Mgr. **Mikuláš Jančura**, PhD. je slovenský automobilový historik a univerzitný pedagóg. Pôsobí ako odborný asistent na Katedre histórie Filozofickej fakulty Univerzity Pavla Jozefa Šafárika v Košiciach (KH FF UPJŠ).

## Život
V rokoch 19972002 vyštudoval hotelovú akadémiu v Spišskej Novej Vsi, následne pokračoval v bakalárskom (20052008) a magisterskom (20082010) štúdiu v programe učiteľstvo akademických predmetov v odboroch históriafilozofia na Fakulte humanitných vied Univerzity Mateja Bela v Banskej Bystrici. V rokoch 20102013 absolvoval doktorandské štúdium v odbore slovenské dejiny na FF UPJŠ s dizertačnou prácou na tému *Hospodárske predpoklady a spoločenské aspekty rozvoja osobného automobilizmu na Slovensku v rokoch 19181938*. Od 4. januára 2014 pôsobí ako asistent na KH FF UPJŠ. Bol hlavným organizátorom interaktívnej výstavy „Dejiny tvoríš Ty!“.

Vo svojej vedecko-výskumnej činnosti sa venuje dejinám automobilizmu na Slovensku so zameraním na medzivojnové obdobie (19181938). V rámci pedagogickej činnosti vyučuje predmety týkajúce sa dejín vedy a techniky, dejín filozofie, dejín európskeho umenia, fenoménu motorizmu, ako aj hospodárske a sociálne dejiny Slovenska v 20. storočí.

## Dielo
*Vybrané sú monografie, knihy a najvýznamnejšie vedecké štúdie. Pre úplný zoznam publikácií pozri [https://aleph.upjs.sk/F/KR34FBL3RXC9R37989IB6I4VJ3SU4ASSJXU3RLHIIRS497KCUJ-25277?func=find-c-0&local_base=epc01 databázu evidencie publikačnej činnosti UPJŠ] (dost. 2019-11-13).*
* JANČURA, Mikuláš. *Osobný automobilizmus na Slovensku v rokoch 1918 – 1938*. 1. vyd. Košice : Univerzita Pavla Jozefa Šafárika v Košiciach, 2017. 170 s. ISBN 978-80-8152-556-8.
* JANČURA, Mikuláš. *Náhľad do všeobecných dejín vedy a techniky pre študentov histórie*. 1. vyd. Košice : Univerzita Pavla Jozefa Šafárika v Košiciach, 2015. 200 s. ISBN 9788081522635. Vysokoškolská učebnica.
* JANČURA, Mikuláš. Taxíky v systéme verejnej mestskej dopravy so zreteľom na príklad medzivojnovej Bratislavy. In *[[Mesto a dejiny]]*. ISSN 1339-0163, 2017, roč. 6, č. 1, s. 67-78.
* JANČURA, Mikuláš. Automobilismus und Hohe Tatra in den 1920er und 1930er Jahren [Automobilizmu a Vysoké Tatry v 20-tych a 30-tych rokoch]. In *Danubiana Carpathica : Jahrbuch für Geschichte und Kultur in den deutschen Siedlungsgebieten Südeuropas*. ISSN 1863-9887, 2014, Band 8 (55), s. 125-138.
* JANČURA, Mikuláš. Automobilizmus a šľachta na Slovensku: Prípad baróna Wielanda z Markušovie. In *Kultúrne dejiny / Cultural history / Kulturgeschichte*. ISSN 1338-2209, 2019, roč. 10, č. 1, s. 52-72.

## Referencie

## Externé odkazy
* Mikuláš Jančura na sieti *Academia.edu*

Kategória:Slovenskí historici
Kategória:Absolventi Univerzity Mateja Bela v Banskej Bystrici
Kategória:Absolventi Univerzity Pavla Jozefa Šafárika
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
Amnestia Václava Havla z 1. januára 1990

**Amnestia Václava Havla z 1. januára 1990** bola prvá z dvoch amnestií udelených v kontexte revolučných udalostí po Nežnej revolúcii prezidentom Václavom Havlom po jeho prvej voľbe za hlavu štátu.

Amnestia bola publikovaná v Zbierke zákonov ČSSR č. 1/1990 ako „Rozhodnutie prezidenta Československej socialistickej republiky o amnestii zo dňa 1. januára 1990“. Jej podstatou bolo odpustenie trestov a zbytkov trestov, ktoré boli kratšie ako dva roky za úmyselné trestné činy a tri roky za trestné činy spáchané z nedbanlivosti a tiež zodpovedajúce skrátenie o dva alebo tri roky dlhších trestov.  Na jej príprave sa ako právna autorita zúčastňovala aj Dagmar Burešová. Z približne 30 000 vtedajších odsúdených a väznených prepustila amnestia na slobodu 23 260 osôb, ktorým boli odpustené podmienečne odložené tresty odňatia slobody, tresty nápravného opatrenia alebo ich zvyšky, peňažné tresty alebo ich zvyšky, nevykonané tresty odňatia slobody. Amnestia sa nevzťahovala na trestné činy zneužívania právomoci verejného činiteľa a na trestné činy teroru, všeobecného ohrozenia, vraždy, lúpeže, znásilnenia, pohlavného zneužívania a na obzvlášť nebezpečných recidivistov. 

Veľká šírka amnestie a jej nepripravená realizácia spôsobili vo verejnosti pocit ohrozenia a u časti politikov celého politického spektra vyvolali silnú kritiku, Amnestia a s ňou súvisiace udalosti (napr. vzbura väzňov v Leopoldove) mali výrazný podiel na opadnutí vlny revolučnej eufórie a na úbytku sympatií k Václavovi Havlovi. Mnohí z prepustených väzňov rýchlo recidivovali a niektorí spáchali aj ťažké zločiny. Za príklad takého väzňa sa uvádza aj vrah Jozef Slovák, ktorý bol podmienečne prepustený v marci 1990 a od júna 1990 do júla 1991 zabil ďalších štyroch ľudí a bol za to odsúdený na doživotie. Na Slováka a jemu podobné prípady sa ale amnestia nevzťahovala, bol tak prepustený individuálne po odpykaní dvoch tretín pred tým uloženého trestu, aj keď možno pod tlakom okolností vyvolaných amnestiou a vzburami väzňov.

## Referencie


Kategória:Nežná revolúcia
Kategória:Dejiny Česko-Slovenska
Kategória:Dejiny Slovenska
Kategória:1990 v Česko-Slovensku
FC Neded

**FC Neded** je poloprofesionálny futbalový klub z obce Neded, aktuálne pôsobiaci v 7. lige. Svoje zápasy hrá na štadióne FC Neded.

## Súpiska hráčov pre sezónu 2024/25

### Brankári
*  Richard Román
*  Ákos Makacs
*  Márk Kondé

### Obrancovia
*  Dominik Farkas
*  Gyula Kalmár
*  Dušan Morvay
*  Dominik Brnula
*  Štefan Ambrus

### Záložníci
*  Tibor Kovács
*  Andrej Takács
*  Kristián Györi
*  Ladislav Patasi
*  Juraj Bombicz
*  Kristián Brnula
*  Adam Csillag
*  Imrich Csillag
*  Cristian David Palomino Rojas

### Útočníci
*  Lajos Kalmár
*  Andrej Rojka
*  Pavel Borš
*  Yafran Caicedo Palacio

## Personál

## Tréneri pôsobiaci v klube

*  Jozef Mrllak (?2002)
*  František Csöbönyei (20022003)
*  Jozef Mrllák (20032004)
*  Ladislav Kečkéš (20042005)
*  Karol Karlík (20052006)
*  Ladislav Kečkéš (20062007)
*  Miroslav Lauko (20072007)
*  Vladimir Ekhardt (20072008)
*  Andrej Filip (20082009)
*  Martin Kobora (20092010)
*  Andrej Filip (20102011)
*  Miroslav Hrdina (201112)
*  Libor Fašiang (20122013)
*  Daniel Benkovský (20132014)
*  Andrej Filip (20142015)
*  Vladimír Ekhardt (20152016)
*  Jozef Kováč (20162016)
*  Tomáš Bartoš (20162017)
*  Imrich Csillag (20172019)
*  Miloš Lipovský (25 január 201930 jún 2019)
*  Marián Félix ( júl 2019 - jan 2023 )
*  Vladimír Macek ( jan 2023 - apríl 2023 )
*  Marián Félix ( apríl 2023 - jún 2023 )
*  Norbert Szikora ( júl 2023 - september 2023 )
*  Ladislav Hallman ( september 2023 - marec 2024 )
*  Gyula Fördös ( marec 2024 - 


## Ligová história
*Účinkovanie klubu od roku 1993 do súčasnosti*
:

## Rekordy a štatistiky

*Najvyššie ligové víťazstvo: 11–0 (TJ Mýtna Nová Ves, 8. Jún 1999).
*Najvyššia ligová porážka: 0–10 (ŠK LR Crystal Lednické Rovne, 31. Máj 2004).
*Najvyššia domáca návšteva: 1500 (TJ Družstevník Topoľníky, 3–1, 26. August 2009).
*Najviac ligových gólov v jednej sezóne: Vladimír Rožník, 18 (počas sezóny 2008-2009).
*Najviac strelených gólov v jednom zápase: Mário Klajman, 5 gólov, 9–0, (TJ Družstevník Veľké Kostoľany, 6 November 2001), Šimon Valachovič, 5 gólov, 10–0, (TJ Družstevník Topoľníky, 6 Apríl 2014).

## Galéria

Súbor:Neded stadion.jpg|Štadión FC Neded


## Externé odkazy
*nove vedenie-novy trener 
*Remekeltek a Negyediek 2000/01  
*hodnotenie po jeseni 2002/03 
*hodnotenie po sezone 2002/03 
*zostava FC Neded pred novou sezónou 2015/2016 
*zostava FC Neded pred novou sezónou 2016/2017 
*zhodnotenie sezony 2016/17 
*zostava FC Neded pred novou sezónou 2017/2018

Kategória:Slovenské futbalové kluby
Kategória:Neded
Kuvičok trilkavý

**Kuvičok trilkavý** (*Glaucidium castanopterum* alebo *Taenioglaux castanoptera*) je malý druh sovy z Ázie, endemit v Indonézii. Podľa Medzinárodnej únie na ochranu prírody a prírodných zdrojov kuvičok trilkavý patrí medzi najmenej ohrozené druhy, populácia je stabilná, nie sú žiadne informácie o poklesoch ani hrozbách. Je vzácny, v málo narušenom prostredí miestami aj bežný, najviac ho ohrozuje strata dažďového pralesa.

## Opis
Kuvičok trilkavý meria iba 23, dĺžka krídla je 144 a chvosta  75. O hmotnosti nie sú dáta. Kuvičok trilkavý má hnedú hlavu a boky hrude s hustými belavými priečnymi čiarami. Na záhlaví nemá „okcipitálnu tvár“. Chrbtová strana je gaštanovohnedá, okolo pliec s belavými škvrnami. Spodná časť tela je biela so skupinami priečne pruhovaných pierok, zoskupených do tmavohnedých pozdĺžnych pásov. Chvost je tmavohnedý so siedmimi  belavými priečnymi úzkymi pásmi, ktoré majú horný okraj čierny. Pazúry tmavohnedé, oči sú žlté a zobák zelenkavo-žltý.

Na rozdiel od kuvička jarabého má kuvičok trilkavý kratší chvost aj krídla. Na Jáve a Bali nežije iný podobný druh malej sovy, výrik jávsky má ušká z pierok a pierka na spodnej časti tela majú čierne pásiky s jemnými vlnitými priečnymi čiarkami. 

## Hlas
Samec kuvička trilkavého sa ozýva trilkom, ktorý sa postupne zosilňuje a náhle skončí. Tento trilok vydáva v pravidelných intervaloch najmä za ranného a večerného šera. 

## Rozšírenie
Kuvičok trilkavý je stály vták, nemigruje. Žije len na Jáve a Bali. 

## Biotop
Kuvičok trilkavý žije najmä v lesoch dažďového pralesa nížin. Vyskytuje sa aj v podhorských a horských lesoch aj v miešaných bambusových porastoch a to v nadmorských výškach od pobrežia mora až po , v západnej časti Jávy v oblasti stratovulkánov Papandayan maximálne do  Početnejšie stavy sú v nadmorských výškach okolo 500 m. Objavuje sa aj v záhradách obcí. 

## Spôsob života
Kuvičok trilkavý obľubuje vrcholové partie vysokých stromov na strmých svahoch. Aktívny je najmä za súmraku ale je aktívny i cez deň. Býva pozorovaný cez deň i loviaci a kŕmiaci mláďatá..

### Hniezdenie
Kuvičok trilkavý hniezdi  v mesiacoch február až apríl. Hniezdi v prirodzených stromových dutinách a nevyhýba sa ani bútľavinám s veľkým vstupným otvorom alebo vysekaných ďatlovitými, napríklad barbetovité (Megalaimidae). Zvyčajne znáša 2 biele okrúhle vajíčka (priemer 8 zmeraných vajec bol 33,5 x 29,5 mm).

## Potrava
Kuvičok trilkavý sa živý najmä hmyzom ako sú chrobáky, kobylky, koníky, pavúky a cikády. Okrem toho uloví aj malé stavovce ako drobné vtáky a hlodavce, príležitostne aj jašterice a malé druhy hadov.

## Galéria

Glaucidium castanopterum 1838.jpg|Dospelý jedinec


## Referencie

## Iné projekty

## Externé odkazy
 
* 

Kategória:Sovovité
Kategória:Najmenej ohrozené druhy
Kantharos (nádoba)

[náhľad|[Boiótia|Boiótsky červenofigúrový kantharos, muž s kantharom na symposiu, cca 450 – 425 pred Kr., Musée du Louvre]]
**Kantharos** (*kantharos*) je typ starogréckej keramickej nádoby.
 
Kantharos (mn. č. *kantharoi*), hlboká keramická (často aj z kovu) čaša s vysokými vertikálnymi uchami, najčastejšie umiestnená na podstavci s dlhou nôžkou, bol nádobou na pitie. Hodil sa najmä na (aristokratických) symposiach pri pití vína. Grécky spisovateľ Athénaios vo svojom diele *Deipnosofistai* uvádza, že kantharos je pohár na pitie spočívajúci na „tenkej stopke so širokou nohou“. 
 
Najstaršie známe exempláre kantharoi sú zo stredneheladského obdobia (cca 2000 – 1600 pred Kr.). Pre toto obdobie je charakteristická tzv. *minyjká keramika* (pomenovaná po mýtickom kráľovi Minyovi), ktorá je z čistej tvrdo vypálenej hliny, vždy jednofarebná, najskôr šedá a neskôr žltá, vyrobená na rýchlom hrnčiarskom kruhu. Od 8. stor. pred Kr. sa najčastejšie vyrábal v Boiótii, spočiatku zdobený v orientalizujúcom, neskôr čiernofigúrovom a potom červenofigúrovom štýle. V 5. stor. pred Kr. bol kantharos v starovekom Grécku bežný. V ich výzdobe vtedy prevládali figurálne námety (v Atike sa na nich často zobrazoval Dionýzos). Na gréckom západe (v južnej Itálii) sa 4. stor. pred Kr. vyrábal hlavne v Apúlii, kde bol významným vývozným artiklom až do 3. stor. pred Kr.

Od konca 7. stor. pred Kr. alebo začiatku 6. stor. pred Kr. sa kantharos vyrábal aj Etrúrii v štýle bucchero, ktorý bol typický pre etruskú keramiku s čiernym lesklým povrchom (keramika v štýle Bucchero sa vyrábala aj vo východnej Iónii).
 
Kantharos sa podľa najrozšírenejších tvarov delí na štyri typy (A, B, C, a D). Ďalšími formami sú figurálne kantharoi, ktoré zobrazujú zvieratá, ľudskú hlavu alebo ľudské tváre (tzv. janiform kantharos)   
 
## Typy a tvary kantharoi

Boeotian kantharos Louvre MNC670.jpg|Kantharos typ A
Kantaros.gif|
Kantharos di tipo saint-valentin, 450-425 ac ca, da orvieto, crocifisso del tufo.jpg|Kantharos typ B
Kantharos - type B1.jpg|
Antikensammlung Wuerzburg 1056.JPG|Kantharos typ C
Kantharos - type C1.jpg|
Kantharos LACMA M.81.256.13.jpg|Kantharos typ D
Meyers b9 s0505 b1.png| 
Tinned stemmed kylix 1400 BCE Agora Museum Athens.jpg|Kantharos, 1400 pred Kr.
Greece, Athens, 5th Century BC - Janiform Kantharos - 1979.69 - Cleveland Museum of Art.tif|Atický janiform kantharos s tvárami satyra a ženy, 470 pred Kr. 
British Museum - Kantharos with a donkey-head attachment.JPG|figurálny kantharos s hlavou somára, cca 520 – 500 pred Kr.
Head-Kantharos of a Female Faun or Io (?) LACMA 50.8.25.jpg|Kantharos s hlavou ženy, cca 375 – 350 pred Kr.


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Obehové hospodárstvo

**Obehové hospodárstvo** (iné názvy: **cirkulárna ekonomika**, **obehová ekonomika**, **cirkulárne hospodárstvo**) je ekonomický model uprednostňujúci opätovné využívanie a recyklovanie vecí. Presnejšie definície sa rôznia, jedna z nich je takáto: Obehové hospodárstvo je „regeneratívny systém, v ktorom sa minimalizujú vstupy zdrojov, odpady, emisie a úniky energie prostredníctvom spomalenia, uzavretia a zúženia cyklov toku materiálu a energie. Možno to dosiahnuť navrhovaním vecí, ktoré dlho vydržia, údržbou, opravami, opäťovným používaním, repasovaním, obnovou výrobkov a recykláciou“.

Je to jedna zo stratégii trvalo udržateľného rozvoja.

## Referencie

Kategória:Environmentálna ekonomika
Kategória:Ekonomické systémy
Železničná stanica Komárno

**Železničná stanica Komárno** je železničná stanica v Komárne. Leží na tratiach 131 Bratislava – Komárno, 135 Nové Zámky – Komárom a 136 Komárno – Kolárovo. Je elektrifikovaná striedavou sústavou 25 kV.

## Doprava
Stanica obsahuje 9 dopravných koľají, 6 manipulačných a 8 ostatných. Vyvýšené nástupištia sú 4. Stanica obsahuje 5 vlečiek. Na trati do Kolárova je od 2. februára 2003 zastavená osobná doprava. Stanica je zmiešanou, zriaďovaciou, riadiacou pre trať Komárno - Kolárovo a zároveň hraničnou stanicou s Maďarskom.

V stanici je k dispozícii osobná pokladňa ZSSK s Komplexným vybavením pre cestujúcich. V minulosti na stanici mal zastúpenie aj súkromný dopravca RegioJet, ktorý od roku 2010 prevádzkoval spojenie Komárna s Bratislavou cez Dunajskú Stredu.Súčasťou železničnej stanice je aj moderný informačný systém pre cestujúcich (INISS) s modernými informačnými tabuľami Elen.

## Galéria

Súbor:15.05.97 Komárno 240.073 (12663768055).jpg|Stanica s lokomotivou 240.007.3 v máji v roku 1997
Súbor:Komárom345.JPG|Stanica v septembri v roku 2008
Súbor:Komárom349.JPG|Stanica v septembri 2008
Súbor:Komárno nádraží - 02.JPG|Interiér stanice v roku 2010


## Referencie

## Iné projekty

## Externé odkazy
* Stanica na stránke VLAKY.NET

Komárno
Kategória:Stavby v Komárne
Kategória:Doprava v Komárne
Kategória:Stavby v okrese Komárno
Leo Moracchioli

**Leo Moracchioli** (* 10. október 1978, Ålgård, Nórsko) je nórsky heavy metalový hudobník a producent. Je multi-inštrumentalistom, ktorý je známy vďaka svojim metalovým cover verziám populárnych skladieb, ktoré mu priniesli už 3,3 milióna sledovateľov na YouTube (2018).  Nahral viac ako 270 cover verzií, rýchlosťou približne jednej skladby za týždeň, vrátane cover verzií skladieb „Hello“ od speváčky Adele, „Sail“ od skupiny AWOLNATION, „Poker Face“ a „Bad Romance“ od speváčky Lady Gaga, „Feel Good Inc.“ od skupiny Gorillaz, „Chandelier“ od speváčky Sia, „Africa“ od skupiny Toto, „Redemption Song“ od Boba Marleyho, „Old Town Road“ od Lil Nas X-a a veľa ďalších. Jeho cover verzia skladby „Despacito“ od Luisa Fonsiho dosiahla dňa 10. augusta 2017 35. miesto v rebríčku Single Top 40 v Maďarsku.

Pre každé svoje video vytvára aranžmá a hrá na všetky hudobné nástroje, s výnimkou malého počtu skladieb, v ktorých spolupracoval s inými inštrumentalistami; často vyžadujúcimi najmenej 50 skladieb. Moracchioli tvrdí, že aj keď hrá cover verzie skladieb, je to tvorivým odbytom pre neho, aby mohol hrať vlastné skladby. Hoci väčšina jeho videí obsahuje iba jeho a niekedy aj jeho rodinu alebo hudobného hosťa - niekedy aj kolegu z YouTube, ktorý sa diaľkovo zúčastňuje - v prípade jeho video cover skladby „Thriller“ od Michaela Jacksona sa k nemu pripojil gitarista skupiny Drowning Pool, C. J. Pierce. Videoklip bol nakrútený v nočnom klube a zahŕňal najatých záložných tanečníkov. Okrem svojich metalových cover verzií produkoval aj svoju "akustickú" cover verziu skladby „Duality“ od metalovej skupiny Slipknot, pričom v nej využil píšťalky, timpany a tubu. So svojou skupinou Frog Leap sa niekedy vydáva na medzinárodné turné. Schvaľuje gitary TC Electronic a Chapman Guitars. Dňa 3. augusta 2019 sa spolu so svojou skupinou Frog Leap zúčastnil 30. ročníku festivalu Wacken Open Air.

## Referencie

## Zdroj
* 

Kategória:Nórski hudobníci
White Place

**White Place** je slovenská štvorčlenná kapela pôvodom z Prešova, ktorej ústrednou postavou je skladateľ a spevák Daniel Jenčo. Po hudobnej stránke zakladá na prepracovaných aranžmánoch pozostávajúcich z rozličných rockových a experimentálnych prvkov, v čom sa odrážajú skúsenosti členov, z ktorých každý má za sebou hudobné pozadie. Na basu hrá Stanislav Čorej, na syntetizátorové nástroje, drum-mašiny a gitaru Mário Jenčo a na bicie nástroje Lukáš Fabian. Kapela debutovala 25. augusta 2019 albumom s názvom *[[Room]]* a singlom „Breathe“, po troch rokoch skúšania a experimentovania s nahrávacími postupmi.

Názov kapely odkazuje na slobodné tvorivé prostredie. Podľa Jenča je biela farba sémioticky najnasýtenejšou farbou vôbec, pretože v sebe prirodzene obsahuje všetky ostatné farby.

## Členovia kapely
Jenčo hrá vo White Place na klavír a gitaru a je hlavným textárom, ako sám vraví, texty prvého albumu sú inšpirované najmä štúdiom psychologickej a sociologickej literatúry. Je absolventom mediálnych štúdií, konzervatoristom a v súčasnosti vyučuje hru na gitare na umeleckej škole. V minulosti hral spolu s Matúšom Ďžuňom, Šimonom Dulovcom a Lukášom Fabiánom v pop-rockovej kapele Noble Apocalypse. Po odchode Dulovca sa kapela rozpadla a Jenčo bol prizvaný do projektu Micro-Mused, trojčlenného cover bandu Muse, kde sa osvedčili jeho klavírne, gitarové a vokálne vlohy. Je aktívnym členom kreatívneho štúdia Cube Art, kde pracuje ako kameraman, a v rámci čoho sa tiež dostal k tvorbe filmovej hudby.

Stanislav Čorej je dlhodobým bubeníkom a zakladajúcim členom slovenskej popovej kapely Komajota. Bol tiež aktívnym členom predchodcu Komajoty, kapely Nuda. V súčasnosti sa okrem Komajoty venuje sólovému projektu *Poloľudia*. Vo White Place hrá na basu a v jeho štúdiu v Prešove vznikol finálny mix debutu *Room*, ktorého sa ujal ako producent.

Multi-inštrumentalista a spevák Mário Jenčo, Danielov brat je hybným motorom elektronickej frakcie zvuku White Place. Okrem automatických bubeníkov hrá na gitaru a syntetizátorové nástroje a obstaráva efektové bočné vokály. Je frontmanom momentálne neaktívnej slovenskej space-rockovej kapely *Frequency*, s ktorou nahral a vydal dva albumy. Venuje sa tiež vlastnému avant-popovému sólovému projektu *Jeseň*.

Bubeník Lukáš Fabian je aktívnym členom prešovskej indie-rockovej kapely *No Brake*, spolu s bratmi Jenčovými študuje na košickom konzervatóriu. S Danielom boli aktívni v kapele *Noble Apocalypse* a sú vôbec najdlhšími spoluhráčmi z celej zostavy.

## Diskografia

### Albumy
**[[Room]]* – 25. august 2019

### Single
*„Breathe“ – 25. august 2019
* „Well“ – 20. november 2019
*„Books“ – 20. apríl 2020

## Referencie

Kategória:Slovenské alternatívnorockové hudobné skupiny
Kategória:Slovenské indierockové hudobné skupiny
Kategória:Hudobné skupiny z 2019
Feel Good Inc.

„**Feel Good Inc.**“ je singel britskej virtuálnej hudobnej skupiny Gorillaz z albumu *Demon Days*, ktorý vyšiel 9. mája 2005. Bol nahraný v spolupráci s hip-hopovým triom De La Soul. Kompozícia bola veľmi dobre prijatá kritikmi a je považovaná za jedno z najlepších diel skupiny. Skladba vyhrala cenu Grammy v kategórii Najlepšia popová spolupráca s vokálmi.

## Zoznam skladieb
; CD Single
# „Feel Good Inc.“ — 3:27
# „Spitting Out the Demons“ — 5:10

; Japanese EP
# „Feel Good Inc.“ — 3:27
# „Spitting Out the Demons“ — 5:10
# „Bill Murray“ — 3:53
# „Murdoc Is God“ — 2:26
# „Feel Good Inc.“ (Video) — 4:15

; iTunes EP
# „Feel Good Inc.“ — 3:41
# „Feel Good Inc.“ (Video) — 6955

## Umiestnenie

## Ocenenia a nominácie
### Ocenenia
* 2005 MTV Video Music Awards
** Breakthrough Video
** Najlepšie špeciálne efekty vo videu

* 48. ročník udeľovania cien Grammy
** Najlepší vokálny popový výkon

### Nominácie
* 48. ročník udeľovania cien Grammy
** Najlepšia nahrávka roka
** Najlepšie krátke hudobné video

## Referencie

## Externé odkazy
* Skladba „Feel Good Inc“ na Discogs
* Videoklipy z oficiálnej fanúšikovskej stránky

## Zdroj
* 

Kategória:Piesne z 2005
Kategória:Single z 2005
Námestie Nežnej revolúcie

**Námestie Nežnej revolúcie** je námestie v Starom Meste v Bratislave v bezprostrednej blízkosti Námestia SNP v priestore pred Starou tržnicou.
S iniciatívou premenovať časť Námestia SNP na Námestie Nežnej revolúcie prišiel v lete 2019 primátor Bratislavy Matúš Vallo s tým, že Nežná revolúcia, rovnako ako Slovenské národné povstanie, symbolizujú odpor verejnosti voči totalite a prejavenie vôle občanov po slobode. Staromestskí poslanci návrh schválili v septembri, mestskí v októbri. Pomenované bolo 15. novembra 2019 pri príležitosti 30. výročia Nežnej revolúcie, pamätná tabuľa bola slávnostne odhalená 16. novembra 2019.

## Dopravné spojenie

## Referencie

## Iné projekty

Kategória:Námestia v Bratislave
Kategória:Pomenovania podľa Nežnej revolúcie
Lego Harry Potter

**Lego Harry Potter** je téma Lego založená na filmoch série Harry Potter. Pre prvých šesť filmov boli vydané lego modely dôležitých scén, vozidiel a postáv zo všetkých 7 kníh Harry Potter. Prvé súpravy sa objavili v roku 2001, čo sa zhoduje s vydaním prvého filmu *[[Harry Potter a Kameň mudrcov]]*. Ďalšie sety boli vydané spolu s novými filmami, až po Harryho Pottera a Fénixov rád. Téma potom čakala tri roky, s vydaním nových setov v rokoch 2010 a 2011. V roku 2018 bolo oznámené, že budú vydané nové sety založené na filmovej sérii Harry Potter. Téma pokračovala aj v roku 2019, a podľa informácií vyjdú 4 nové sety aj v roku 2020.

V júni 2009 spoločnosť Lego oficiálne oznámila, že sa pripravuje videohra *[[Lego Harry Potter: Years 1–4]]*. Bola vydaná v júni 2010. Videohra *[[Lego Harry Potter: Years 5–7]]* vyšla v novembri 2011. V roku 2016 vyšli tieto dve videohry spolu na jednom disku pre platformy PS4, Xbox One a Nintendo Switch.

Kategória:Lego
Kategória:Harry Potter
Lego Star Wars

náhľad|Logo
**Lego Star Wars** je téma Lego, ktorá predstavuje ságu Star Wars. Pôvodne bola licencovaná iba v rokoch 19992008, ale Lego Group predĺžila licenciu u spoločnosti Lucasfilm Ltd. viackrát: najskôr do roku 2011, potom do roku 2016, potom opäť do roku 2022.

Značka vytvorila šesť vydaní videohier, ktoré vyvinuli Traveller's Tales: Lego Star Wars: The Video Game (2005), Lego Star Wars II: The Original Trilogy (2006), Lego Star Wars: The Complete Saga (2007), Lego Star Wars III: The Clone Wars (2011) Lego Star Wars: The Force Awakens (2016) a Lego Star Wars: The Skywalker Saga (2020). Lego Group vyrobilo aj veľa krátkych filmov a minisérií.

Star Wars bola prvá téma Lego ktorá bola licencovaná v histórii Lego. Prvých niekoľko setov založených na pôvodnej trilógii bolo vydaných v roku 1999, čo sa zhoduje s vydaním Star wars Ep I. Skrytá hrozba. Prvá vlna súprav Lego Star Wars zahŕňala ikonické hviezdne lode z originálnej  trilógie a epizóde I. Nasledujú sady založené na prequel trilógii (epizódy I až III) Star Wars, počnúc epizódou I - The Phantom Menace. Vždy keď sa blížil nový film v prequel trilógii, vydalo Lego nové modely lodí a scén z týchto filmov, ale aj ďalšie sety z pôvodnej trilógie. Lego tiež produkoval modely založené na The Clone Wars, ktoré vyšlo začiatkom roku 2008. Vyrobené boli aj sety založené na Star Wars Rebeli, Star wars: Sila sa prebúdza, Battlefront, Rogue One, Solo, The Last Jedi, Star Wars Resistance, Mandalorian a Rise of Skywalker.

Väčšina postáv zo Star wars sa zhmotnila v podobe minifigúrky Lego. Prvá Star Wars minifigúrka s kódom Sw0001, je bojový droid, ktorý sa objavil v prequel trilógii. Niektoré minifigúrky sa opakovane objavujú vo viacerých súpravách Lego, zatiaľ čo iné môžu byť veľmi vzácne, čo výrazne zvyšuje ich hodnotu pri ďalšom predaji. V roku 2019 prekročil počet minifigúrok Lego Star Wars 1 000, a to hlavnou hrdinkou videohry Battlefront II Iden Versio, ktorá nesie kód sw1000.

## Iné projekty

Kategória:Lego
Kategória:Hviezdne vojny
Lego Batman

**Lego Batman** je licencovaná téma stavebnice Lego, ktorá bola uvedená na trh v roku 2006. Predstavovala Batmana, superhrdinu z DC Comics. Súpravy sú vybavené vozidlami, postavami a scénami z komiksov a filmov. V roku 2008 bola vydaná videohra *[[Lego Batman: The Videogame]]* spolu so štyrmi novými setmi. Táto téma bola obnovená začiatkom roku 2012 ako súčasť línie Lego DC Comics Superheroes.

V roku 2019 Lego osamostatnilo tému Lego Batman. Pri príležitosti 80. výročia Batmanovho debutu vyšlo 6 nových setov. Táto téma bude pokračovať aj v roku 2020.

Kategória:Lego
Kategória:Batman